
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 7427 

Κήρυξη ως αναδασωτέας έκτασης 11 στρεμμάτων, στη θέση Κα- 
σπαίϊκα της Κοινότητας Σαλμενίκου του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 
β) Του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/26.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 


γέννηση, της δασικής βλάστησης, που καταστράφηκε από πυρκαγιά την 
29.8.1992 τη δημόσια δασική έκταση ένδεκα (11) στρεμμάτων που 
βρίσκεται στη θέση Κασπαίϊκα της Κοινότητας Σαλμενίκου και προσ¬ 
διορίζεται από τα τμήματα Α, Β με πράσινο χρώμα όπως φαίνονται στο 
συνημμένο διάγραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Με γεωργοδενδροκομικές καλλιέργειες, που κάηκαν με 
την ίδια πυρκαγιά.. 

Δυτικά: Με γεωργοδενδροκομικές καλλιέργειες, που κάηκαν με την 
ίδια πυρκαγιά. 

Βόρεια: Με γεωργοδενδροκομικές καλλιέργειες, που κάηκαν με την 
ίδια πυρκαγιά. 

Νότια: Με γεωργοδενδροκομικές καλλιέργειες, που κάηκαν με την 
ίδια πυρκαγιά. 

Η παρούσα ισχύει μετά τη δημοσίευσή της στην Κοινότητα Σαλμενί¬ 
κου Νομού Αχαΐας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 24 Σεπτεμβρίου 1992 

Με εντολή Νομάρχη 
Ο Δασάρχης 
ΝΙΚ. ΠΕΤΡΑΚΗΣ 

